stanford-oval/wikipedia huggingface dataset:
גדנ"ע
פעילות משותפת לפיקוד הגדנ"ע ולגופים נוספים > חיל הים > גדנ"ע חובלים

גדנ"ע חובלים הוא שבוע הכנה לקורס חובלים המיועד לבוגרי ובוגרות כיתה י"א.
ההרשמה לשבוע הגדנ"ע נפתחת כל שנה בסביבות חודש ינואר, ושבוע הגדנ"ע עצמו נערך במהלך החופש הגדול. המעוניינים להגיע לגדנ"ע עוברים יום מיון בביתן חיל הים בבסיס תל-השומר, בנוסף למבחנים בצו הראשון. מי שנמצא מתאים על פי שני אלה, מקבל זימון לגדנ"ע. הנתונים הדרושים תואמים לתנאי הקבלה לקורס החובלים (פרופיל 82 וקב"א 52).
שבוע הגדנ"ע נערך במשך 5 ימים בתנאי שדה בבה"ד חיל הים בחיפה. המשתתפים בגדנ"ע מתגוררים בבסיס, ולובשים מדים לאורך כל הפעילות. המשתתפים מחולקים לצוותים של 5–6 גדנ"עים, ולכל צוות מוצמד צוער בקורס החובלים בשלב הייעודי. המשתתפים לומדים על הקורס, על חיל הים ומפליגים הפלגות יום ולילה על סירות גומי אותן הם לומדים להרכיב ולהפעיל בעצמם. במהלך ההפלגות מצטרף לכל צוות חובל במילואים. שבוע הגדנ"ע כולל גם סיור בבסיס חיפה ובעכו העתיקה, מור"קים והכנה לגיבוש. בבוקר היום האחרון מתקיים טקס ברחבת המסדרים של הבה"ד אליו מוזמנים משפחות המשתתפים, והוא כולל גם משט תצוגה של החניכים בסירות גומי.
לאחר הגדנ"ע מקבלים משתתפיו זימון לגיבוש חובלים בן 4 ימים בבה"ד חיל הים. למי שעובר את הגיבוש בהצלחה מובטח מקום בקורס החובלים.
פעילות משותפת לפיקוד הגדנ"ע ולגופים נוספים > חיל האוויר

גדנ"ע אוויר הוקם ב-1950 תחת השם "גדודי נוער תעופתיים", ופועלת עד היום, אם כי במסגרת אחרת. הפעילות התקיימה במועדונים, ובחופשות הלימודים נערכו פעילויות גם בבסיסי חיל האוויר.
כיום הגדנ"ע כוללת מסלול מקוצר המיועד לשוחרי חיל האוויר הכולל יום הדרכה אחד, ומסלול מלא המיועד לאחרים הכולל 4 מפגשים בפריסה של שנה-שנתיים, וכן סדרה בת ארבעה ימים בהם מבקרים התלמידים בבסיסי החיל.
פעילות משותפת לפיקוד הגדנ"ע ולגופים נוספים > חיל המודיעין

במסגרת החוגים החיליים של שנות החמישים, קוימו חוגי מודיעין. במהלך קיץ 1953 וקיץ 1954 נערכו קורסים של גדנע מודיעין בבה"ד 15 ליד רמלה. רוב בוגרי הגדנ"ע מודיעין שובצו מיד עם סיום הטירונות בתפקידי מש"קי מודיעין. חלק מהם הגיע לדרגות בכירות בקהילת המודיעין במהלך השנים.
בשנת 1976 ענף קד"ץ (קדם צבאי) בחיל המודיעין יזם עם פיקוד הגדנ"ע סמינרים שמטרתם לקרב נוער במגמות ערבית בתיכונים להכיר את חיל המודיעין, לאתר מועמדים מראש ולגייסם לתפקידים הדורשים כישורי שפה. עד יוני באותה שנה התקיימו עשרה מחזורים של "סמינרי מזרחנים".
גדנ"ע מזרחנים, סמינר מודיעין באופק ופעולות נוספות מועברות על ידי "מדור טיפוח לימודי מזרחנות" בחיל המודיעין שבאופן כללי פועל לשם הגברת לימודי השפה הערבית בבתי ספר. בסופו של דבר, פעילות זו מביאה להגדלת כמות המתגייסים הפוטנציאלים לחיל, הגברת מידת ההיכרות של בני הנוער את התרבות הערבית ולשיפור כללי ברמת השפה.
פעילות משותפת לפיקוד הגדנ"ע ולגופים נוספים > חיל התקשוב

בתקופתו של עקיבא עצמון, במסגרת יוזמת החוגים החיילים, פיקוד הגדנ"ע הפעיל את חוגי הקשר.
החל משנת 2002 חיל התקשוב מפעיל את ה"גדנ"ע תקשוב" כדי להגביר את הגיוס אליו. כל שנה החיל משקיע בפרסום, שבעקבותיו מתקבלות פניות מהורים או נערים המעוניינים להשתתף בתוכנית. בחופשת הקיץ, קבוצת נערים שחבריה עברו מיון ראשוני, מגיעה לקורס בן חמישה ימים בבה"ד 7 במחנה גדעונים שבצריפין. הנערים בקורס משתתפים בפעולות שדאות והדמיות של תרגילים משולבים שבמהלכם הם מתנסים בהפעלת מכשירים בהם נעשה שימוש בחיל התקשוב-כמו מחשבי כף יד, מכשירי קשר ואמצעי ניווט מבוססי GPS. החיל מלווה את משתתפי הקורס בהמשך הליך הגיוס במטרה לגייסם אל החיל.
פעילות משותפת לפיקוד הגדנ"ע ולגופים נוספים > חיל הרפואה

בתחילת שנות ה-90 התקיימו מחנות קיץ משותפים לגדנ"ע ולחיל הרפואה, בשם "מד"א חר"פ" שהכשירו בני נוער מתנדבים במד"א. במחנות אלו שולבו תכנים רפואיים עם מערכי שיעור רגילים של הגדנ"ע והכנה לצה"ל.
אתרים בעלי קשר לגדנ"ע > בסיסי גדנ"ע

בסיסי הגדנ"ע שימשו להפעלת בני נוער באימונים מרוכזים. ביניהם היו:
באר אורה
בסיס אימון פיקודי במחנה בית ליד-בסיס זה היווה חלק חיוני בפעילות הגדנ"ע. הבסיס החל את פעילותו ב-23 ביוני 1948. הפעילות בו הופסקה זמנית במהלך מלחמת העצמאות משום שהבסיס הופגז מספר פעמים. באפריל 1992 הועבר מחזור אחרון של אימון התנסות בבסיס ולקראת ה-17 באותו חודש הועבר לרשות הנח"ל, כחלק מפירוק פיקוד הגדנ"ע.
ג'וערה
גלילות (ג'ליל)
מרווה (היאחזות נח"ל במקור)
נורית
בסיס גדנ"ע צלמון
בסיס גדנ"ע חצרים
צריפין
קציעות
בסיס גדנ"ע שדה בוקר
מתוך בסיסי הגדנ"ע שהיו קיימים במרוצת השנים, בימים אלו רק שניים נותרו פעילים: בסיס גדנ"ע שדה בוקר, ובסיס גדנ"ע צלמון. לאחר האיחוד עם חיל החינוך, פעולות גדנ"ע התקיימו בבסיסי החיל המשותפים, בהם נכללים בסיסים שהיו ברשות חיל החינוך כמו מחנה שערי אברהם (כיום בה"ד חיל החינוך והנוער) בשנים האחרונות התקיימו פעילויות גדנ"ע גם בבית הספר לשריון ובמחנה שבטה.
אתרים בעלי קשר לגדנ"ע > בסיסי גדנ"ע > בסיסים בירושלים

מנזר המצלבה-מספר שנים לאחר מלחמת העצמאות הוחזר לבעליו היוונים.
מפקדת גדוד יהודה-ב בית (אורכב 19.05.2009 בארכיון Wayback Machine) ברחוב עובדיה בשכונת כרם אברהם שנבנה על ידי אשתו של ג'יימס פין
מחנה שנלר
גבעת רם
עין כרם
בסיס גדנע חצרים.
אתרים בעלי קשר לגדנ"ע > חוות חקלאיות

החוות החקלאיות שימשו בחלקן למבצעי התערות בהם בני נוער עולים קיבלו הכשרות בחקלאות.
חוות הגדנ"ע בבאר אורה - החלה כחווה חקלאית ובהמשך שימשה כבסיס אימונים
חוות הגדנ"ע בעין יהב
חוות הגדנ"ע עפולה (בשנות האלפיים, כפר הנוער ויצו ניר העמק)
חוות הנוער עין זיתים
חולדה
בית דגן
אתרים בעלי קשר לגדנ"ע > אתרי מסעות

מצדה
מינוחים > תקופת ההגנה

חג"ם-חינוך גופני מורחב/מוגבר
ח"ץ-חיל צעיר/ים או חיל שדה צעיר. כינוי לא רשמי ליחידות נוער עד הקמת הגדנ"ע שדבק גם בשמן של יחידות גדנ"ע בהן היו חברים בעיקר בני נוער מבוגרים וביחידות הגדנ"ע שלחמו בקרבות מלחמת העצמאות.
מק"ל-מקום לימוד. נעשה שימוש בכינוי זה בצירוף מספר כדי לזהות מקומות אימון, מטעמי חשאיות.
עלומים-כינוי אחר לגדנ"ע
קצנ"א-קצין נוער ארצי (או קצין גדנ"ע ארצי-נקרא גם קצין נוער וחג"ם)
קצנ"ג-קצין נוער גלילי
קצנ"מ-קצין נוער מחוזי
מינוחים > תקופת צה"ל

מג"ן-מפקד גדנ"ע
מד"ן-מפקד נוער
לקריאה נוספת

דוד דיין, כן, אנחנו נוער: ספר תולדות הגדנ"ע, תל אביב: משרד הביטחון, 1977.
דוד קורן, הגדנ"ע: מה"הגנה" לצה"ל, תל אביב: תג, 1995.
הערות שוליים

↑  http://noar.education.gov.il
↑  חברי הוועדה היו: ב"צ מוסינזון כנציג מחלקת החינוך, א' קצנלסון וש"ז שרגאי מהוועד הלאומי, יעקב דורי ומשה סנה מהפיקוד העליון. 
חברי ועדת הביצוע: ד"ר ארתור בירם, יעקב דורי, יהושע אלוף, ד"ר עמנואל סימון, זאב פלדמן, צבי נשרי, יצחק שדה ויצחק דובנו.
↑  אהוד אמיר, "גדנ"ע ירושלים בתש"ח", משרד הביטחון – ההוצאה לאור, 2003.
↑  מסיבות כלכליות וכנראה גם במטרה להפחית את חשיפת צה"ל לתקשורת
↑  כשאגף הנוער והנח"ל נתן את האישור לביטוח המשתתפים בפעילויות
↑  אשר בתחילה כונה גדנ"ע הייטק
| תנועות נוער וארגוני נוער בישראל |
| --- | --- | --- |
| אינם מזוהים פוליטית | אור לחינוך • אות הנוער • אחריי! • איגי • ארגון הצופים הערביים • האיחוד החקלאי • המכבי הצעיר • הנוער הדרוזי • הצופים הדרוזים • הצופים העבריים • הצופים הערבים האורתודוקסים • הצופים הערבים הקתוליים • התאחדות הצופים והצופות בישראל • התנועה החדשה • כנפיים של קרמבו • LEAD • נוער חובב תנ"ך • צופי בתי הספר הערביים והדרוזים • שומרי המפרץ |  |
| מזוהים עם השמאל הפוליטי | אג'יאל • בני המושבים • ברית הנוער הקומוניסטי הישראלי • המחנות העולים • הנוער העובד והלומד • הנוער הערבי החלוצי • השומר הצעיר • נוער הדמוקרטים • סדאקה רעות |  |
| מזוהים עם המרכז הפוליטי | נוער יש עתיד |  |
| מזוהים עם הימין הפוליטי | ההנהגה הצעירה באיחוד הלאומי‏ • הנוער הלאומי בית"ר • הנוער הציוני • נוער הליכוד |  |
| תנועות נוער דתיות | אריאל • בני עקיבא • הנוער הדתי העובד והלומד • נוע"ם • נוער תל"ם • עדת הצופים • עוז • עזרא |  |
| תנועות נוער חרדיות | אור ישראלי • בנות בתיה • היכלי ענ"ג • פרחי הדגל • נוער חב"ד • צבאות השם |  |
| ארגוני נוער השייכים לגופים ממסדיים | גדנ"ע • גדנ"ע אוויר • חוגי סיירות • מועצת התלמידים והנוער הארצית • מועצת תנועות הנוער בישראל • נוער מד"א • צופי אש |  |
| תנועות נוער שנסגרו | בית"ר • הצבעים שלנו • התנועה המאוחדת • טלנוער • נוער התחיה • נוער לנוער • עליית הנוער • צמרת• נוער העבודה • נוער מרצ |  |
| מושגי יסוד בהדרכה | חניך • מדריך נוער • בוגר • רכז • קבוצה • פעולה • מערך פעולות • גיבוש • הנהגת נוער • מתודיקה בהדרכה • מקורות ההשפעה של המדריך  • קורס הדרכה |  |
| --- | --- |
בקרת זהויות :  NLI: 987007263279705171  GND: 1041490062  LCCN: n2004051728  VIAF: 159648214   WorldCat (עם VIAF): 159648214 
נערי הגדנ"ע בירושלים ב-1948 במסדר בבסיס הגדנ"ע בגבעת רם
מצעד גדנ"עים ילידי 1931, ברחוב אגריפס בירושלים, בהפוגה הראשונה, יוני 1948.
אימוני גדנ"ע

תג גדנ"ע ב-1948
תג וסמל פיקוד הגדנ"ע
תמונת מחזור מאימון גדנ"ע, 1963
לוגו של גדנ"ע מזרחנות
מחנה הגדנ"ע בבאר אורה, 1951
בסיס גדנ"ע שדה בוקר
צ'ידו נווקוצ'ה

| --- | --- |
אין תמונה חופשית
 לידה:  17 במאי 1986 (בן 38) 
 מקום לימודים:  אוניברסיטת אוהיו 
 פרופיל ב-IMDb
 
צ'ידו נווקוצ'ה (באנגלית: Chido Nwokocha) הוא שחקן אמריקאי.
ביוגרפיה

צ'ידו נווקוצ'ה הוא שחקן ניגרי-אמריקאי. הוא נולד בטקסס וגדל בסקרמנטו, קליפורניה. הוא למד באוניברסיטת אוהיו, שם שיחק בקבוצת הפוטבול האונברסיטאית בתפקיד תופס. לאחר הקולג', הוא שיחק באופן מקצועי בקבוצת סן חוזה סייברקאטס מליגת הפוטבול באולמות סגורים. כשפציעה בברך קצרה את קריירת הפוטבול שלו, הוא המשיך בקריירת משחק.
קריירה

בשנת 2019, החל נווקוצ'ה לשחק בסדרת הטלוויזיה, "Sistas", שכתב, ביים והפיק טיילר פרי. הסדרה חודשה לעונה שנייה. נווקוצ'ה גם הופיע בתפקיד חוזר בסדרה "Murder in the Firs", והתארח בסדרות כמו ימי חיינו, משמרת לילה, המתמחה והטירון.
בשנת 2022 הופיע נווקוצ'ה בסרט אהבה בשחקים: מאווריק.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2024 | FBI: International | טים קונלי | פרק: "June" |
| 2024 | מגנום, בלש פרטי | שיין | פרק: "The Big Squeeze" |
| 2023 | בית המשפט! | השופט פלמינג | פרק: "Trouble Woman" |
| 2022 | זינוק לאתמול | ד"ר פליקס וואטס | פרק: "O Ye of Little Faith" |
| 2021 | המתמחה | ג'יימס קרול | פרק: "Mina's Kangaroo Court" |
| 2020 | הוואי חמש-אפס | סגן מייקלס | פרק: "I ho'olulu, ho'ohulei 'ia e ka makani" |
| 2019–הווה | Sistas | גארי מרשל בורדרס | תפקיד ראשי (8 עונות), 145 פרקים |
| 2019 | הטירון | מרקוס גיבסון | פרק: "Manhunt" |
| 2018 | ימי חיינו | לוק | פרק: "Episode #1.13473" |
| 2017 | משמרת לילה | גרגס | פרק: "Control" |
| 2016 | על הכוונת | סוכן FBI | פרק: "Musa Qala" |
| 2013 | Little Daddy | קצין |  |
| 2013-2012 | Wives with Knives | סטיב, מת'יו | 2 פרקים |
פילמוגרפיה > קולנוע

| שנה | סרטא | תַפְקִיד | הערות |
| --- | --- | --- | --- |
| 2022 | Something from Tiffany's | בריאן |  |
| 2022 | שבעת הפנים של ג'יין | טאיו |  |
| 2022 | אהבה בשחקים: מאווריק | מבקר משימה |  |
| 2020 | Wildcat | חובש |  |
| 2020 | Bad Therapy | שוטר |  |
| 2018 | הרסנית | שוטר |  |
| 2014 | Fist 2 Fist 2: Weapon of Choice | דונו מארו |  |
| 2014 | The Mendoza Line | דוק |  |
פילמוגרפיה > משחקי וידאו

| שנה | כותרת | תפקיד | הערות |
| --- | --- | --- | --- |
| 2016 | המאפיה השלישית | קולות שונים |  |
הערות שוליים

1 2  Horner, Cynthia (2020-12-09). "Meet Chido Nwokocha: Sistas' Delectable Hunk Of Chocolate". rightondigital.com (באנגלית אמריקאית). נבדק ב-2021-02-10.
↑  "Chido Nwokocha Stats, News, Bio". ESPN (באנגלית). נבדק ב-2020-06-14.
↑  "Interview: Actor Chido Nwokocha of BET's Sistas". Urban Magazine (באנגלית אמריקאית). 2020-01-08. נבדק ב-2020-07-01.
↑  Ramos, Dino-Ray (2019-08-13). "BET Rounds Out 'Sistas' Cast With Chido Nwokocha, DeVale Ellis, Brian Jordan Jr., Kevin Walton and Anthony Dalton". Deadline (באנגלית). נבדק ב-2020-06-02.
↑  "Chido Nwokocha, DeVale Ellis, Brian Jordan Jr., Kevin Walton, and Anthony Dalton Added To BET and Tyler Perry's Sistas Series". blackfilm.com - Black Movies, Television, and Theatre News (באנגלית אמריקאית). 2019-08-13. נבדק ב-2020-08-11.
↑  "The Overhead Compartment with Chido Nwokocha". Pursuitist (באנגלית אמריקאית). 2019-02-11. נבדק ב-2020-08-11.
↑  "'Tyler Perry's Sistas' Star Chido Nwokocha Says 'Hold On To Your Seats' Heading Into Season 2". BET.com. נבדק ב-2021-02-10.
↑  "Locals make it big in Hollywood". Mountain Democrat. 2016-08-31. נבדק ב-2020-07-23.
↑  "'Days of Our Lives' Spoilers - Big Shakeups On The Way: Chido Nwokocha, Chloe and More". Daily Soap Dish (באנגלית אמריקאית). 2018-11-12. נבדק ב-2020-08-11.
Pawn Shop

Pawn Shop (בעברית: חנות משכון) הוא אלבום האולפן של הלהקה האמריקאית האחים אוסבורן. האלבום יצא ב-15 בינואר 2016 על ידי חברת התקליטים קפיטול רקורדס נאשוויל.
האחים אוסבורן כתבו כל השירים למעט Heart Shaped Locket.
האלבום זכה להצלחה ובשבוע הראשון נמכרו 21 אלף העתקים. ב-16 בנובמבר 2017 הוא קיבל הגדרה של אלבום זהב ובסך הכול עד לשנת 2019 נמכרו 236 אלף העתקים.
השיר Stay a Little Longer יצא כסינגל במרץ 2015 ובמצער מצעד הקאנטרי איירפליי הגיע למקום השני.
השיר 21 Summer יצא בפברואר 2016 וזכה להגדרת תקליט זהב בארצות הברית.
השיר It Ain't My Fault יצא כסינגל בינואר 2017 וקיבל הגדרת תקליט פלטינה כפולה תוך מכירת 2 מיליון העתקים.
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Dirt Rich  |   | 2:51 |
| 2. | 21 Summer  |   | 3:34 |
| 3. | Stay a Little Longer  |   | 5:36 |
| 4. | Pawn Shop  |   | 2:45 |
| 5. | Rum  |   | 3:34 |
| 6. | Loving Me Back (שיתוף פעולה עם לי אן וומאק)   |   | 4:19 |
| 7. | American Crazy  |   | 2:40 |
| 8. | Greener Pastures  |   | 2:53 |
| 9. | Down Home  |   | 3:39 |
| 10. | Heart Shaped Locket  |   | 3:37 |
| 11. | It Ain't My Fault  |   | 3:36 |
מיקומי שיא > מיקום ברשימות שנתיות

| 0 | 1 | 2 | 3 |
| --- | --- | --- | --- |
| שנה | מפרסם | נושא | מיקום |
| 2016 | American Songwriter | 50 אלבומים של השנה | 48 |
| 2016 | אנטרטיינמנט ויקלי | אלבומי קאנטרי של השנה | 7 |
| 2016 | רולינג סטון | 40 אלבומי קאנטרי של השנה | 7 |
| 2016 | Uproxx | 20 אלבומי קאנטרי של השנה | 4 |
מצעדים שבועיים (2016)

| --- | --- |
מפרסם: מיקום
מצעד האלבומים הקנדי: 32
בילבורד 200: 17
מצעד אלבומי הקאנטרי: 3
הערות שוליים

↑  Gold & Platinum, RIAA (באנגלית אמריקאית)
↑  Roughstock- http://www.roughstock.com, Top 10 Country Albums Sales Chart: October 21, 2019, RoughStock, ‏21 באוקטובר 2018
↑  American Songwriter's Top 50 Albums Of 2016: Presented by D'addario « American Songwriter, web.archive.org, ‏2017-09-06
↑  http://www.ew.com/article/2016/12/14/best-country-albums-2016/
↑  Jon Freeman,Will Hodge,Elias Leight,David Menconi,Joseph Hudak,Marissa R. Moss,Keith Harris, Jon Freeman, Will Hodge, Elias Leight, David Menconi, Joseph Hudak, Marissa R. Moss, Keith Harris, 40 Best Country Albums of 2016, Rolling Stone, ‏2016-12-07 (באנגלית אמריקאית)
↑  The 20 Best Country Albums Of 2016, UPROXX, ‏2016-12-14 (באנגלית אמריקאית)
1 2 3  Brothers Osborne, Billboard (באנגלית אמריקאית)
| --- | --- |
בקרת זהויות :  MusicBrainz release group: 3a875cae-cb2b-4580-9cfd-4ec55e4d6d76
וירוס מחשב

וירוס מחשב (באנגלית: Computer Virus) הוא סוג של קוד זדוני, שמשכפל את עצמו על ידי שינוי קוד של תוכנות מחשב אחרות. אחרי שהשכפול מצליח התוכנה שהקוד שלה השתנתה נקראת "נגועה" בווירוס. מקור השם וירוס הוא בדמיון תוכנות זדוניות אלו לווירוס ביולוגי אשר עקרונות פעולתו בתא הנפגע ודרכי הפצתו בעלות לוגיקה דומה.
תוכנות זדוניות מסוג זה עשויות להיכתב מתוך צורך לסיפוק או זדוניות של האקר, כחלק מניסיון לבצע פשע מקוון או למטרות מדיניות כמסייעות באכיפת חוק או בפעולות צבאיות.
רקע והיסטוריה

וירוס מחשב הוא סוג איום נפוץ בעולם המחשוב, אך בניגוד לתקלות אחרות, שלרוב נגרמות באקראי, בשל רשלנות או בשל כשלי חומרה, הוא נעשה בזדון ומתוך כוונה להסב נזק. הווירוס הידוע הראשון נוצר ברשת ה-ARPAnet על ידי מתכנת בשם בוב תומאס כבדיקת אבטחה.
בשנת 1985 היו מוכרים 11 סוגי וירוסים שונים, ובשנת 2008 המספר הגיע למיליון וירוסים שונים[דרוש מקור]. יש וירוסים מתקדמים יותר ופחות. וירוס עלול לגרום נזק בלתי הפיך למחשב – להרוס את מערכת ההפעלה או למחוק קובצי מידע חשובים, בנוסף ליכולותיו להפיץ את עצמו ביעילות מרובה ולהסוות את עצמו בפני תוכנת האנטי-וירוס.
בשנת 2004 התגלה הווירוס הראשון לטלפון נייד. הווירוס, שכונה "קאביר", נוצר כדי להראות היתכנות של הדבקה. הווירוסים הראשונים לטלפונים ניידים תקפו טלפונים בעלי מערכת ההפעלה סימביאן, שהייתה המערכת הנפוצה בטלפונים חכמים. שתי דרכי הפצה עיקריות בטלפונים ניידים הם באמצעות תקשורת הבלוטות' ובאמצעות מסרי המולטימדיה המהירים MMS.
דפוסי פעולה עיקריים של וירוס מחשב

על פי רוב, גודל הווירוס הוא מזערי (כמה אלפי בתים של קוד), ובכתיבתו נעשה מאמץ שיהיה קטן במידת האפשר, כדי שיועבר במהירות האפשרית, יוכל להסתוות בקלות ויהיה בעל נוכחות מינימלית.
לווירוס מחשב מספר מאפיינים:
הסוואה
הפצה
הדלפה (אופציונאלי)
חבלה (אופציונלי)
מחיקת נתונים (אופציונלי)
דפוסי פעולה עיקריים של וירוס מחשב > הפצה

תוכנת הווירוס משכפלת את עצמה למחשבים נוספים באמצעות הדבקת קבצים העוברים בין מחשבים או על ידי ניצול משאבי התקשורת והעברת הווירוס למחשבים אחרים באותה רשת או דרך הדואר האלקטרוני כדי להדביק מחשבים חיצוניים. כתובות הדואר אליהן יישלח הווירוס יילקחו בדרך כלל מתוך ספר הכתובות של המחשב. המחשבים שיריצו את הקבצים יידבקו גם הם ויעבירו את הווירוס למחשבים נוספים.
דפוסי פעולה עיקריים של וירוס מחשב > חבלה

וירוסים יכולים לחבל בפעילות המחשב. לעיתים מדובר בחבלה חמורה של ממש (כגון מחיקת קבצים או גרימת תקלה בחומרה) ולעיתים נזקי הווירוס מסתכמים בהימצאותו במחשב (בזבוז זיכרון או שטח אחסון).
ישנם וירוסים שנועדו להציק למשתמש ולהפחית את יעילותו של המחשב, למשל על ידי האטת פעולת העיבוד שלו, צריכת זיכרון מחשב, הצגת הודעות מטרידות על הצג או שינוי הגדרות.
וירוסים אחרים נועדו ליצור נזקים ממשיים, כגון מחיקת קובצי נתונים, פגיעה במערכת ההפעלה, אתחול הדיסק הקשיח של המחשב או גרימת בעיות חומרה שונות.
ישנם וירוסים שנועדו להעביר מסרים אישיים או פוליטיים.
לעיתים, הפעילות החבלנית של הווירוסים מושהית כדי שיוכלו לצבור מסה קריטית של מחשבים נגועים ובתאריך מסוים להתעורר לפעולה ולתקוף את המחשבים. ישנם וירוסים שמבצעים את הפעילות החבלנית שלהם בתאריך קבוע מדי שנה.
מיקום הווירוס במחשב

הווירוס צריך לכתוב את עצמו למקום שבו ירוץ בכל הפעלה של המחשב.
טכניקות של וירוסים > עקיפת ארגז החול של האנטי-וירוס

שיטות לעקיפת ארגז החול של האנטי-וירוס משתמשות בחלוקת הווירוס לשני חלקים: החלק הראשון הוא הווירוס עצמו, והחלק השני מטרתו להצפין את הווירוס ולשים את הקוד המוצפן בתוך קובץ טקסט רגיל בכל פעם שמתבצעת סריקה על ידי תוכנת האנטי-וירוס. במקום שהאנטי וירוס ינתח את הווירוס האמיתי ויגלה שווירוס הסתנן למערכת, האנטי וירוס מנתח קובץ מוצפן שלכאורה אינו גורם נזק למערכת. לאחר שהסתיימה הסריקה, המחולל מפענח את הווירוס המוצפן חזרה והווירוס ממשיך לפעול.
וירוסים מסוימים מצליחים למנוע מתוכנת ארגז החול של האנטי וירוס לפעול, ובכך למעשה משתקים חלק מפעולת ניטור הווירוסים במערכת. המשתמש יכול לנסות למנוע מווירוסים לסגור את האנטי וירוס באמצעות סיסמה.
וירוסים מסוימים (כגון פצצת ZIP) מבצעים התקפת מניעת שירות על תוכנת האנטי וירוס בזמן שהיא מבצעת סריקה.
טכניקות של וירוסים > עקיפת חתימת הקובץ

בעקבות פיתוח שיטת "חתימת הקובץ" פותחו טכניקות לעקיפתה. אחת הטכניקות לעקוף את בדיקת החתימה מתבצעת בצורה הבאה: בזמן כתיבת הווירוס, נכתבת פונקציה שתפקידה הוא לבדוק מתי מתבצעת סריקה על ידי האנטי-וירוס. כשסריקה כזו מתבצעת הווירוס ינסה לסגור את התוכנה האחראית על אלגוריתם חתימת הקובץ של תוכנת האנטי-וירוס. שיטה זו אינה נפוצה עקב הקושי הרב בסגירת התוכנה הבודקת את חתימת הקובץ.
חלק מהווירוסים מצפינים את עצמם כל פעם כשמתבצעת בדיקת חתימות על ידי האנטי-וירוס. שיטה זו עובדת כיוון שחתימתו של קובץ מוצפן שונה מחתימתו של אותו קובץ לא מוצפן, מסיבה זו, האנטי-וירוס לא יצליח לגלות את הווירוס. לאחר שתסתיים בדיקת החתימות, הפונקציה שאחראית על הצפנת הווירוס תיסגר ותפתח שוב עם עליית מערכת ההפעלה.
טכניקות של וירוסים > עקיפת הבדיקה הגנרית

אין שיטות מוגדרות לעקיפת הבדיקה הגנרית. עקיפת הבדיקה הגנרית היא אתגר קשה, כדי שלא יזהו התנהגות של וירוס, עליו להתנהג כמו משהו שלא נראה כמותו קודם, לכן מציאת טכניקות לעקיפת בדיקה זו נחשבת לערך רב אצל מפתחי הווירוסים. המצאה ופיתוח של שיטות כאלו נחשב למשהו קשה, שכן דרושה מיומנת רבה לשם כך.
לדוגמה, אם וירוס יכניס עצמו לערך HKEY_CURRENT_USER\Software\Microsoft\Windows\CurrentVersion\Run (בתוך הרג'יסטרי של מערכת ההפעלה חלונות) הוא יופעל כל פעם מחדש עם עליית מערכת ההפעלה. אפילו בדיקה פרימיטיבית תגרום לאנטי וירוס לחשוד שווירוס הכניס עצמו לשם.
אם תהליך מסוים יתחיל להאזין לשער אשר ידוע כשער המשמש סוסים טרויאנים רבים, הבדיקה הגנרית תתחיל לחשוד בכך שהתהליך הוא סוס טרויאני.
טכניקות של וירוסים > אוליגמורפיזם

אוליגומורפיזם, הוא שינוי באלגוריתם הפענוח של הווירוס, שמצריך במקום שיטת פענוח אחת לווירוס, מספר שיטות שונות בסדר שונה כדי לפענח את הווירוס.
כשאנטי וירוס נתקל בווירוס מוצפן שמנסה לחדור למחשב הוא ינסה לפענח את ההצפנה של הווירוס. אם האנטי וירוס לא ישתמש בפענוח הנכון לשיטה שהווירוס בחר בה עבור מחשב זה, הוא לא יוכל לדעת שהווירוס שבו הוא נתקל הוא בעצם וירוס ולא קובץ ג'יבריש סתמי, שכן הוא פשוט ינסה לחקור קובץ מוצפן. כתוצאה מכך הווירוס יוכל לחדור למחשב וללא התנגדות מצד האנטי וירוס.
טכניקות של וירוסים > מטאמורפיזם

וירוס מטאמורפי הוא וירוס אשר משנה את המבנה הבינארי של עצמו עד-כדי שכתוב כמעט מלא של הקוד; שיטה זו היא בין המסובכות ביותר מבין השיטות לכתיבת וירוסים, הן לכותב הווירוס עצמו והן לחברת האנטי וירוס שצריכה לזהות אותו ולדעת שזהו וירוס אחד שמשנה את עצמו, ולא עשרות וירוסים שונים. בזכות שינוי הקוד החתימה הדיגיטלית של הווירוס משתנה, דרכי הפעולה שלו משתנות בתדירות גבוהה ולרוב הוא גם בעל שיטות הצפנה עצמית כדי להצליח להתחמק מבדיקה. הווירוס המטאמורפי דומה במקצת לרטרו-וירוס, שהוא נגיף שמשתמש בשכפול ושעתוק החומר הגנטי שלו כדי לחמוק ממערכת החיסון ולחדור לתאי הגוף.
דוגמה לווירוס מטאמורפי הוא הווירוס Simile. וירוס זה התפרסם לראשונה בגיליון השישי של הקבוצה 29A בתחילת מרץ 2002. וירוס זה הוא אחד הווירוסים המתוחכמים והמסובכים שהופצו אי פעם, 90% מקוד הווירוס הוא מנוע המטאמורפיזם שלו שנועד לשכתב את המבנה הבינארי של הווירוס וליצור עוד עשרות וירוסים דומים.
דרכי הפצה

כאמור, וירוס הוא תוכנת מחשב, ובשל כך על הווירוס להיטען לזיכרון מחשב הנתקף ולהצליח לרוץ. רק בצורה זו יוכל הווירוס לבצע את משימותיו. לרוב, מחשבים אינם מאפשרים לקוד זר לרוץ עליהם ללא אישור, לכן, על מנת שהווירוס יופץ ויורץ על המחשבים, יש צורך בטכניקות שונות המתגברות על תכנון המחשבים, מערכת ההפעלה ומערכות ההגנה.
לדוגמה, כותב הווירוס יכול להיעזר בהנדסה חברתית, כלומר בשיטות הונאה שונות, כדי לשכנע את קורבנות התקיפה להוריד את הווירוס ולהריץ אותו בעצמם. שיטה אחרת תהיה לנצל פגיעות תוכנה, כלומר נקודת חולשה במערכת ההגנה של המחשב הנובעת פעמים רבות מבאג, כדי לעקוף את מנגנוני ההגנה.
מפתחי וירוסים

מפתחי הווירוסים יוצרים את התוכנות הזדוניות למטרות שונות ומגוונות, באים מרקעים שונים ורמה שונה של הבנה טכנולוגית. עם זאת, ניתן לאפיין מגמות מרכזיות בקרב אוכלוסייה זו.
בשנות ה-80 של המאה ה-20, כאשר הופיעו הווירוסים הראשונים, רובם המוחלט נכתב למטרות מחקר או אתגר טכנולוגי. עד היום חלק מסוים ממפתחי הווירוסים פועלים ממניעים אלו, ולא מתוך כוונות זדוניות, אך אחוזם ירד. רוב המפתחים מבינים את פוטנציאל הנזק שווירוס עלול לגרום, גם אם מדובר בנזק שנגרם בטעות. בנוסף, המורכבות של כתיבת וירוס אשר יפיץ את עצמו ויפעל באופן יעיל, עלתה באופן משמעותי, ולכן סף הכניסה לעולם זה גבוה יותר מבעבר, ובכך ירד אחוז המפתחים הללו באופן טבעי.
בשנות התשעים ובתחילת העשור הראשון של המאה ה-21 התפרצו מספר פעמים וירוסים אשר מטרתם הייתה זדונית, אך לא כלכלית. המטרה הייתה הצקה או ונדליזם, ונעשתה פעמים רבות מתוך תסכול או כנקמה. במספר וירוסים התגלו מחרוזות טקסט אשר הכילו מסרים בגנות מורים בבתי ספר תיכונים, מעסיקים לשעבר וכו'.
החל מהעשור הראשון של המאה ה-21, ועד היום, עיקר הווירוסים המופצים בקנה מידה רחב מיועדים לטובת רווח כלכלי. הרווחים יכולים לנבוע מגנבת מידע פיננסי, גנבת כסף מחשבון בנק מקוון, שימוש במחשב לטובת הפצת דואר זבל ועוד. מאחורי וירוסים אלו עומדים לרוב ארגוני פשיעה מקוונת (Cyber Crime) או גורמים המפתחים את הווירוס ומוכרים או משכירים אותו לגורמים פליליים.
בשנים האחרונות החלה להתפתח מגמה משמעותית נוספת בתחום הווירוסים, בדמות וירוסים המיועדים ללוחמת מידע. וירוסים אלו מפותחים על ידי ממשלות או על ידי גורמים פרטיים המספקים שירותים ומוצרים לארגוני מודיעין וביטחון. וירוסים אלו מאופיינים לרוב בתחכום רב, באופן יחסי לווירוסים המיועדים למטרות פליליות, ומטרתם לרוב איסוף מידע רב או פגיעה פיזית בחומרה או מערכות הנשלטות על ידי מחשב. שתי דוגמאות בולטות לווירוסים אלו הן Stuxnet ו-Flame.
הגנה מפני וירוסים

תעשיית אבטחת המידע פיתחה לאורך השנים מספר רב של מוצרי אבטחה אשר תפקידם למנוע את הגעת הווירוס למחשב הנתקף, למנוע את התקנתו והתמודדות איתו אם בכל זאת הותקן. קטגוריית המוצרים הידועה והפופולרית ביותר בתחום זה היא מוצרי האנטי-וירוס.
הגנה מפני וירוסים > מניעת חדירה

רשתות מחשב אשר אמינותן אינה ידועה, ובכלל זה גם רשת האינטרנט, חשודות תמיד כמקורות פוטנציאליים להגעת וירוסים. לכן, כאשר מחברים רשת מחשבים לרשת חיצונית נהוג להגן עליה באמצעות חומת אש, IPS או רכיבי אבטחה אחרים אשר תפקידה למנוע מתעבורה זדונית אשר יכולה לשאת וירוסים להיכנס אל הרשת.
לעיתים, רשתות רגישות מנותקות לחלוטין מכל רשת אחרת על מנת להוריד סיכון זה.
הגנה מפני וירוסים > מניעת הרצה

רוב הווירוסים משתמשים לצורך התקנתם בפרצות אבטחה מוכרות. התוקפים מצליחים לנצל פרצות אלו כיוון שלרוב עובר זמן רב בין הוצאת עדכון תוכנה ועד להתקנתו אצל כלל המשתמשים. סטטיסטית, תוקף אשר ינסה לנצל מספר רב של חולשות במחשבים רבים, יצליח להתקין את הקוד הזדוני שלו במחשבים רבים, גם אם לא בכולם. על מנת להתמודד עם בעיה זו קיימות תוכנות אשר תפקידן לוודא כי כלל התוכנות המותקנות על המחשב, ובפרט מערכת ההפעלה, מעודכנות לגרסאותיהן החדשות ביותר. בנוסף, תוכנות אנטי-וירוס מסוימות מכילות מנגנונים המנסים לזהות את הפעלת המנגנון המנסה לנצל את פרצת האבטחה, ובכך למנוע את ריצת הווירוס.
בנוסף, התקנת וירוסים מסוימים מצליחה אך ורק אם הם מורצים בהרשאות גבוהות, למשל בהרשאות Admin. לכן, מומלץ לרוב לעבוד ולהתקין תוכנות אך ורק בהרשאה הנמוכה ביותר המאפשרת עבודה תקינה.
ראו גם

תולעת מחשב
תוכנת ריגול
אבטחת מחשב אישי ברשת
סוס טרויאני (תוכנה)
נוזקה
נוזקות בלינוקס
שכפול עצמי